- 2 -

1. ปัจจัยความเสี่ยง

1) ความเสี่ยงเกี่ยวกับการผลิต

กรณีบริษัทฯ พึ่งพาผู้ผลิตรายใหญ่น้อยราย

บริษัทฯ มีผู้ผลิตสินค้ารายใหญ่เพียง 1-2 ราย ในแต่ละกลุ่มผลิตภัณฑ์ หากมีปัจจัยที่ทำให้บริษัทผู้ผลิต
ไม่สามารถผลิตให้ได้ในปริมาณและเวลาตามที่กำหนดไว้
ย่อมส่งผลกระทบต่อยอดขายและโอกาสทางการตลาด

- มาตรการป้องกัน

บริษัทฯ ใช้เทคโนโลยี IT เข้ามาช่วยเพิ่มศักยภาพในการบริหาร โดยได้สร้างระบบ QUICK
RESPONSE MARKETING SYSTEM : (QRMS) เพื่อใช้ในการบริหารสินค้าอย่างมีประสิทธิภาพ
ด้วยระบบ QRMS นี้ บริษัทฯสามารถติดตามยอดขายและสต๊อคสินค้าเป็นรายวันในทุกร้านค้า
ข้อมูลที่ได้จะนำมาใช้ในการวิเคราะห์ ความต้องการของตลาด, ติดตามความเคลื่อนไหวของสินค้า
เพื่อลดการสูญเสียโอกาสการขาย สามารถส่งสินค้าได้อย่างถูกต้อง รวดเร็ว
ตรงกับความต้องการของตลาด และสามารถปรับเปลี่ยนแผนงานการผลิตได้
เพื่อการบริหารการผลิตและการจำหน่ายอย่างมีประสิทธิภาพ

2) ความเสี่ยงเกี่ยวกับช่องทางการจัดจำหน่าย

บริษัทฯ ดำเนินธุรกิจโดยการขายผ่านช่องทางหลัก คือ ห้างสรรพสินค้าเป็นส่วนใหญ่ และ มีจำนวน
DISCOUNT STORE เป็นส่วนน้อย ซึ่งเป็นช่องทางที่มีการขยายตัวมากทั้งกรุงเทพฯ และต่างจังหวัด
หากแบ่งการพิจารณาตามช่องทางการจัดจำหน่าย ดังนี้

- COUNTER SALE

1. ปัจจุบันห้างสรรพสินค้า มีนโยบายในการนำเข้าแบรนด์สินค้าเป็นของตัวเอง
และให้สิทธิ์เครื่องสำอางเหล่านั้นในการเลือกพื้นที่ขาย หรือ ให้ผลประโยชน์ก่อน

2. ห้างสรรพสินค้ามีนโยบายที่เข้มงวดขึ้นในเรื่องของการให้ G.P แก่ห้าง
ห้างฯจะพิจารณาแบรนด์สินค้าที่ให้ผลประโยชน์แก่ห้างฯมากกว่า ถึงแม้จะมียอดขายเท่ากันก็ตาม

- 3 -

ผลกระทบ

จากการที่ห้างสรรพสินค้ามีการนำเข้า หรือ ผลิตสินค้าเป็นแบรนด์ของตนเอง ( HOUSE BRAND )
ก็จะให้สิทธิพิเศษกับแบรนด์ตัวเองไว้ก่อน ไม่ว่าจะเป็นเรื่องของพื้นที่ขาย หรือ G.P
หากแบรนด์ใดที่ไม่ให้ G.P ห้างตามที่เรียกร้อง หรือมียอดขายไม่เป็นไปตามเป้าหมาย
แบรนด์นั้นก็มีสิทธิ์ที่จะพิจารณาตัดทอนพื้นที่ในการขายไปในที่สุด

มาตรการป้องกัน

1. เพิ่มยอดขายให้เป็นไปตามเป้าหมาย เพื่อเป็นอำนาจต่อรองในตลาด
โดยทำให้ผู้บริโภคเกิดการยอมรับซื้อผลิตภัณฑ์มากขึ้น โดยการสร้างภาพลักษณ์ที่ดีกับกลุ่มเป้าหมาย
ทั้งในเรื่องของเคาน์เตอร์ ผลิตภัณฑ์ และพนักงาน

2.  การใช้อำนาจการต่อรองในภาพรวมผลิตภัณฑ์ของบริษัท ไอ.ซี.ซี. ซึ่งเป็นบริษัทในเครือสหพัฒน์

- DISCOUNT STORE

1. การจัดการของกลุ่ม DISCOUNT STORE เป็นระบบพัฒนาผลประโยชน์ในเชิงรุก และ
AGGRESSIVE ที่ดำเนินการในรูปแบบต่างๆ ทำให้บริษัทคู่ค้า ต้องรับภาระการแข่งขันในห้าง
DISCOUNT STORE เป็นต้นทุนการขายหรือ ต้นทุนกิจกรรมการตลาดที่สูงขึ้น เช่น
การคิดค่าใช้จ่ายในการเช่าพื้นที่เพื่อจัดกิจกรรมส่งเสริมการขาย

2. การรุกของธุรกิจค้าปลีกสมัยใหม่ ที่มีการขยายสาขา และเติบโตอย่างรวดเร็ว
ทำให้มีอำนาจในการ ต่อรองกับบริษัทคู่ค้าสูงโดยเฉพาะ VOLUME ในการสั่งซื้อสินค้า

3. การปรับตัวของเครื่องสำอางในบริษัทที่เติบโตมาจากฐานเคาน์เตอร์เซลล์ ต่อกลุ่มเป้าหมายใน
DISCOUNT STORE ยังทำได้ช้า ทั้งในแง่ของผลิตภัณฑ์ และ ราคา โดยเฉพาะทีมงานเอง
มีผลต่อการพัฒนาเทคนิคการขาย การส่งเสริมการขาย ผลิตภัณฑ์ที่ช้า และ ไม่เหมาะสมเพียงพอ

ผลกระทบ

ระบบการพัฒนาผลประโยชน์ในเชิงรุกของ DISCOUNT STORE
ที่มีอำนาจในการต่อรองมากขึ้นกับบริษัทคู่ค้า ส่งผลให้บริษัทคู่ค้าต้อง เสียต้นทุนในการขาย และ
การส่งเสริมการขาย มากขึ้น

มาตรการป้องกัน

1. บริษัทฯ มีนโยบายขยายการขายเข้าไปใน DISCOUNT STORE ให้มากขึ้นและใช้วิธี LAUNCH
NEW PRODUCT เฉพาะช่องทางนี้เพื่อให้เหมาะสมกับความต้องการและกำลังซื้อของกลุ่ม DISCOUNT
STORE แนวทางนี้ใช้กับกลุ่มผลิตภัณฑ์เครื่องสำอางเป็นส่วนใหญ่

2. ขยายการขายเข้าไปใน DISCOUNT STORE โดยการ LAUNCH BRAND
ใหม่ที่มีราคาและคุณภาพตรงความต้องการของกลุ่มเป้าหมาย
โดยเฉพาะกลุ่มผลิตภัณฑ์เสื้อผ้าซึ่งเน้นที่รูปแบบและสีสันตามแฟชั่น เป็นหลัก

3. การปรับตัวให้เร็วขึ้นในการพัฒนาแนวคิดต่อห้างกลุ่ม DISCOUNT STOREในด้านต่างๆ
ทั้งการพัฒนาวิธีการในเชิงรุกแทนการตั้งรับ

3) ความเสี่ยงเกี่ยวกับ BRAND LOYALTY

พฤติกรรมของผู้บริโภคในปัจจุบันเริ่มเปลี่ยนไป จากอดีตที่ผู้บริโภคคำนึงถึง BRAND LOYALTY
เป็นเรื่องสำคัญ แต่กระแสความนิยมในปัจจุบัน ผู้บริโภคให้ความสำคัญกับ PRODUCT VALUE มากขึ้น

- 4 -

มาตรการป้องกัน

บริษัทฯ ได้มุ่งเน้นพัฒนาผลิตภัณฑ์ที่มีคุณภาพดี ในราคาที่เหมาะสม เพื่อรองรับความต้องการของ
ผู้บริโภคในระดับกว้าง สร้างความรู้สึกที่ดีให้อยู่ในใจของผู้บริโภคขณะเดียวกัน ก็ยังคงรักษา BRAND
IMAGE ที่ดีเอาไว้อย่างเหนียวแน่น

4) ความเสี่ยงจากนโยบายเปิดเสรีทางการค้าของภาครัฐ

จากนโยบายการเปิดการค้าเสรีของภาครัฐ ทำให้ภาษีนำเข้าสินค้าสำเร็จรูปลดลงหรือไม่มี
ซึ่งทำให้สินค้า นำเข้าจากต่างประเทศสามารถเข้ามาในตลาดประเทศไทยมากขึ้น

ผลกระทบ 

ทำให้เกิดสภาวะการแข่งขันทางการตลาดที่รุนแรงขึ้น แต่ผลกระทบที่เกิดขึ้นต่อบริษัท
ไม่น่าจะเกิดขึ้นมาก

มาตรการป้องกัน

1. ด้านผลิตภัณฑ์ของบริษัท : มีการพัฒนาและคิดค้นนวัตกรรมใหม่ๆเข้าสู่ตลาดอย่างต่อเนื่อง
โดยได้รับการสนับสนุนจากผู้ผลิตรายใหญ่ของประเทศ (กลุ่มบริษัทฯในเครือ)
ซึ่งพัฒนาวัตถุดิบครบวงจรด้วยอุตสาหกรรมต้นน้ำ

2. การพัฒนาต้นทุนของผลิตภัณฑ์ได้เปรียบกว่าบริษัทอื่น ทำให้สามารถสร้างกิจกรรมการตลาด
และการสื่อสารที่แปลกใหม่เข้าถึงกลุ่มเป้าหมายได้ดีกว่า

3. มีความสัมพันธ์ที่ดีกับบริษัทคู่ค้าอย่างต่อเนื่องยาวนาน
ทำให้เกิดความสามารถเข้าสู่ช่องทางการจำหน่ายได้มากกว่าและหลากหลายกว่า

5) ผลกระทบจากมาตรฐานการบัญชี

จากมาตรฐานการบัญชี ฉบับที่ 36 เรื่องการด้อยค่าสินทรัพย์ บริษัทฯ เกิดผลขาดทุนจากการด้อยค่า
เงินลงทุน 15.35 ล้านบาท ทรัพย์สินอื่น 181.64 ล้านบาท
และกำไรจากการกลับบัญชีรายการขาดทุนจากการด้อยค่าเงินลงทุน 4.46 ล้านบาท
ปรากฏอยู่ในงบกำไรขาดทุน

จากมาตรฐานการบัญชี ฉบับที่ 40 เรื่องการบัญชีสำหรับเงินลงทุนในตราสารหนี้และตราสารทุน
บริษัทฯ มีกำไรจากการปรับราคาหลักทรัพย์ 1,227.39 ล้านบาท
ปรากฏอยู่ในส่วนของผู้ถือหุ้นในงบดุล

หากนำรายการทั้ง 2 มารวมกันแล้วพบว่า บริษัทฯ มีผลกำไรจากการปรับราคาหลักทรัพย์
1,227.39 ล้านบาท และกำไรจากการกลับบัญชีรายการขาดทุนจากการด้อยค่าเงินลงทุน 4.46
ล้านบาท รวม 1,231.85 ล้านบาท สูงกว่าผลขาดทุนจากการด้อยค่าเงินลงทุนและทรัพย์สินอื่นรวม
196.99 ล้านบาท เป็นจำนวน 1,034.86 ล้านบาท

6) การลงทุน

บริษัทฯ ร่วมลงทุนในกิจการของบริษัทในเครือจำนวน 153 บริษัท ในสัดส่วนการถือหุ้นไม่เกินร้อยละ
20 ของทุนจดทะเบียนของบริษัทนั้นๆ มีการถือหุ้นในลักษณะไขว้กันหรือย้อนกลับระหว่างบริษัทในเครือ
และบริษัทฯ ไม่มีอำนาจควบคุมกิจการในบริษัทที่ลงทุน
การบริหารงานของบริษัทดังกล่าวขึ้นอยู่กับคณะกรรมการของแต่ละบริษัทในการบริหารและตัดสินใจ

- 5 -

การลงทุนของบริษัทเป็นไปในลักษณะของการร่วมลงทุนในธุรกิจที่เกี่ยวเนื่องกันหรือเอื้อประโยชน์ต่อกันรวมทั้งเป็นการลงทุนเพื่อกระจายความเสี่ยง

บริษัทฯได้รับผลตอบแทนจากการลงทุนในรูปของเงินปันผล ถ้าบริษัทลงทุนใดขาดทุน
บริษัทฯจะบันทึกตั้งค่าเผื่อผลขาดทุนจากการด้อยค่าเงินลงทุนไว้ในงบกำไรขาดทุนของบริษัท
โครงสร้างการถือหุ้นดังกล่าวไม่มี
ผลกระทบต่อการรับรู้ส่วนแบ่งรายได้ของบริษัทและไม่ทำให้เกิดความแตกต่างจากที่รับรู้ในงบการเงินในปัจจุบัน

บริษัทฯ มีมาตรการในการป้องกันความเสี่ยงจากการลงทุน
โดยแต่งตั้งบุคคลซึ่งอยู่ในบริษัทที่ร่วมลงทุนหรืออยู่ในบริษัทที่ทำธุรกิจที่เกี่ยวเนื่องกับกิจการที่ลงทุนเป็นศูนย์ดูแลเงินลงทุน
คอยติดตามตรวจสอบงบและข้อมูลสถานการณ์ของบริษัทที่ลงทุน เพื่อทราบปัญหาที่เกิดขึ้น
และรายงานให้บริษัทและผู้ถือหุ้นในกลุ่มทราบปีละครั้ง
และรายงานทันทีที่เกิดเหตุการณ์ผิดปกติหรือวิกฤติ เพื่อช่วยกันหาแนวทางแก้ไข

7) การให้กู้ยืมเงินและค้ำประกัน

บริษัทฯ ได้รับอนุมัติจากที่ประชุมสามัญผู้ถือหุ้นครั้งที่ 38 ประจำปี 2546 เมื่อวันที่ 21 เมษายน
2546 ให้
จัดสรรวงเงินให้กู้และวงเงินค้ำประกันแก่บริษัทที่มีความสัมพันธ์ทางธุรกิจกับบริษัทภายในวงเงินรวมไม่เกิน
1,500 ล้านบาท

บริษัทฯ มีนโยบายที่จะลดความเสี่ยงในภาระทั้ง 2 ประเภทให้มีปริมาณที่ลดลง
และเพื่อให้บริษัทในเครือสามารถยืนหยัดอยู่ได้ด้วยความสามารถของตัวบริษัทเอง บริษัทฯ
ได้ลดวงเงินค้ำประกันที่เกินจำเป็นลงและรวมทั้งให้บริษัทในเครือผู้มีหน้าที่รับผิดชอบตามสายธุรกิจเป็นผู้ค้ำประกันวงเงินสินเชื่อแทนบริษัท
อีกทั้งได้ลดการ ให้กู้ยืมลงโดยให้แต่ละบริษัทเป็นผู้กู้ยืมเงินโดยตรงจากสถาบันการเงินเอง

จากเป้าหมายการลดภาระทั้ง 2 ประเภท ในปี 2543 บริษัทฯ เปลี่ยนหลักเกณฑ์การจัดสรร
วงเงินทั้ง 2 ประเภทใหม่ จากเดิม วงเงินให้กู้ ไม่มากกว่า 50% ของส่วนของผู้ถือหุ้น

  และ วงเงินค้ำประกัน ไม่มากกว่า 1 เท่า ของสินทรัพย์รวม

เป็นตัวเลข ABSOLUTE VALUE รวมอยู่ที่ 1,800 ล้านบาท ในอัตราประมาณ 50%
ของวงเงินที่ใช้ไปในปี 2541 เป็นผลให้ภาระเงินทั้ง 2 ประเภท อยู่ในระดับ 1,263.90 ล้านบาท
ลดลงจากปี 2541 ถึง 60%

ในปี 2546 บริษัทฯ ได้กำหนดวงเงินทั้ง 2 ประเภท ลดลงจาก 1,600 ล้านบาท เป็น 1,500
ล้านบาท ณ 31 ธันวาคม 2546 บริษัทฯ มีเงินให้กู้ยืมแก่บริษัทในเครือรวม 5 บริษัท จำนวนเงิน
94.44 ล้านบาท และมีภาระ ค้ำประกันจำนวน 24 บริษัท เป็นเงิน 476.39 ล้านบาท
รวมเป็นเงิน 570.83 ล้านบาทเป็นผลให้ภาระเงินทั้ง 2 ประเภท ลดลงจากปี 2543 55%